google/wiki40b huggingface dataset:
Mehmet Shehu

Bakgrunn

Han ble født i landsbyen Çorrush i distriktet Mallakastër i det sørlige Albania som sønn av en toskisk og muslimsk imam.
Tidlig i 1930-årene utdannet han seg til agronom ved yrkesskolen som det amerikanske Røde Kors hadde opprettet i Tirana. Han fikk ikke arbeid i det albanske jordbruksministeriet, og fikk stipend til å studere ved militærakademiet i Napoli.

Kommunist

Etter å ha blitt utvist på grunn av sine kommunistiske sympatier i 1936, studerte han ved offiserskolen i Tirana, før han meldte seg frivillig til å kjempe på republikanernes side i den spanske borgerkrigen.
Shehu var medlem av kommunistpartiene i Spania og Italia før han gikk inn i Arbeidets parti og den albanske motstandsbevegelsen i 1942. Han steg raskt i gradene i både kommunistpartiet og motstandsbevegelsen, som etterhvert var kontrollert av kommunistene. Etter frigjøringen fra de italienske og tyske okkupantene i 1944 ble Shehu generalstabssjef.

Politiker

Med utrenskningene i partiet i slutten av 1940-årene ble Shehu den nærmeste allierte til Hoxha, men stod alltid i skyggen av ham. Shehu var visestatsminister, innenriksminister og sjef for det hemmelige politiet, Sigurimi, 1948–1954, sekretær i partiets sentralkomité 1948–1953 og medlem av partiets politbyrå fra 1948.
I 1954 overtok han etter Hoxha som statsminister. Shehu var blant dem som utarbeidet den kinesisk-albanske alliansen og bruddet med Sovjetunionen i 1961.
I 1981 døde Mehmet Shehu under uklare omstendigheter, offisielt som følge av depresjon og selvmord. Senere ble han anklaget av Hoxha for å ha spionert for en rekke fremmede makter. Shehu begikk trolig selvmord, eller ble likvidert på ordre fra Hoxha, etter uoverensstemmelser om utenrikspolitikken. Etter Shehus død ble en rekke ministre henrettet eller dømt til lange fengselsstraffer, anklaget for spionasje. Andre ble tvunget til å fratre. En rekke slektninger av Shehu ble også forfulgt. Mehmet Shehus levninger ble først funnet i en umerket grav og flyttet til en gravplass i Tirana i 2001.
Down Town

Down Town er et kjøpesenter i Porsgrunn som ligger ved Porsgrunnselva. Senteret ble åpnet 27. oktober 1988, og har pr. 2015 90 butikker og 1 200 parkeringsplasser.
Heteronychocassis

Utseende

En middelsstor (ca. 8,5 millimeter), bred og flat, brunrød (i alle fall på døde eksemplarer) bladbille med svarte tegninger. I levende tilstand var den trolig mer grønnlig. Den er skjoldformet, sidene av dekkvingene er utvidete og flate og dekker beina.  Pronotums rot og midtparti, dekkvingenes forhjørner og kantene av den midtre, opphøyde delen av dekkvingene er svarte. Pronotum er ikke like utvidet men dekker hodet slik at det ikke er synlig ovenfra. Dekkvingenes forhjørner er rundet framskutte foran pronotum. Denen arten har ikke noen forhøyning på dekkvingene. Oversiden er kraftig punktert.

Levevis

Både larver og voksne lever på planter og eter fra dem.

Utbredelse

Arten lever i Fransk Guyana. Den er bare kjent fra typeeksemplaret.
Det var en gang – verdensrommet

Det var en gang – verdensrommet (orig. Il était une fois l'Espace) er en fransk animert science fiction-serie for barn fra 1982. Serien er Albert Barillés første oppfølger til Det var en gang et menneske, og plukker opp tråden der denne slutter, med at jorden blir ødelagt og menneskene må flytte ut i rommet. I motsetning til de andre Det var en gang...-seriene er ikke denne dokumentarisk, men snarere en science fiction-serie med innslag av lærerike fakta. Serien består av 26 episoder.
Den ble ikke vist på NRK, men ble utgitt på video i 1986. I 2008 ble den utgitt på DVD med norsk tale.
CONCACAF Gold Cup for menn 2011

CONCACAF Gold Cup for menn 2011 var den ellevte utgaven av det nord-, mellomamerikanske og karibiske fotballmesterskapet CONCACAF Gold Cup for menn. Mesterskapet blei avholdt fra 5. til 25. juni i USA. Den regjerende mesteren Mexico vant turneringa etter å ha slått USA 4–2 i finalen, som blei spilt på Rose Bowl i Pasadena i California. De kvalifiserte seg dermed også til FIFAs konføderasjonscup 2013. Turneringas toppskårer blei Mexicos Javier Hernández med sju mål.

Gruppespill

De to beste fra hver gruppe, pluss de to beste treerne, går videre til kvartfinalene.

Sluttspill

Finalen mellom Mexico og USA spilles lørdag 25. juni kl. 18.00 lokal tid (UTC–7).
*Honduras vant 2–4 på straffespark.
**Panama vant 5–3 på straffespark.
Charles Grey, 2. jarl Grey

Bakgrunn

Grey studerte ved Eton College og ved Trinity College ved University of Cambridge, og tilegnet seg en fremragende beherskelse av latin og i engelsk språkkomposisjon og deklamasjon som skulle gjøre ham til en av de fremste av sin generasjons parlamentariske talere.
Han bereiste etter studiene Frankrike, Spania og Italia.

Politisk karriere

Grey brøt med slektens torytradisjoner og ble innvalgt i underhuset for whigspartiet i 1786, og ble en av Charles James Fox' mest trofaste tilhengere. Grey interesserte seg særlig fra 1792 for en parlamentsreform, og arbeidet for dette dels gjennom Society of the Friends of the People, som han ledet, dels gjennom forslag i underhuset 1793 og 1797, som imidlertid bare fikk noen få stemmer. Greys oratoriske begavelse kom også til nytte i påtalen mot Warren Hastings.
Han var 1806-1807 marineminister. Etter Charles James Fox' død var han utenriksminister 1806–1807. Etter at han i 1807 ettertrådte sin far, Charles Grey, 1. earl Grey som earl Grey, kom han til å holde seg utenfor regjeringspolitikken i en lengre periode, selv om hans innflytelse innen whigpartiet tidvis var ganske stor. 
Fra november 1830 til juli 1834 var Grey statsminister.
Som statsminister gjennomførte Grey en omfattende utvidelse av stemmeretten i 1832. Til å begynne med motsatte Overhuset seg denne reform, men etter at kong William IV truet med å adle 50 reformvennlige whigpolitikere gav Overhuset opp sin motstand.
Året etter ble slaveriet avskaffet i det britiske imperium (i England var slaveriet allerede avskaffet i 1772). 
Den første av disse reformene bidro til at whigpartiet gradvis gikk i oppløsning og ble erstattet det Det liberale partiet, der mange whiger, men også en frihandelsvennlige toryer, samlet seg.

Annet

Grey hadde en affære med sosietetsskjønnheten Georgiana Cavendish og fikk datteren Eliza med henne. Hun ble oppfostret av hans foreldre.
Teen Earl Grey er oppkalt etter ham. En anekdote forteller at den spesielle teen ble gitt som gave av en takknemlig kineser hvis sønn ble reddet fra drukning av en av Greys menn.
Dorynotini

Utseende

Nokså små, brede og flate, gulbrunlige eller rødlige bladbiller. De er bredt skjoldformede, sidene av dekkvingene er kraftig utvidete og flate og dekker beina. Pronotum er ikke like utvidet men dekker hodet slik at det ikke er synlig ovenfra. Dekkvingenes forhjørner er gjerne framskutte foran pronotum slik at dyret får en omtrent hjerteform sett ovenfra. På dekkvingenes fremre del er det en spiss knøl som kan være trukket ut til en lang pigg, slik at hele dyret ligner på en torn på en plante, ikke ulikt mange hornsikader. Oversiden er kraftig punktert.

Levevis

Både larver og voksne lever på planter og eter fra dem.

Utbredelse

Gruppen er utbredt i Sør- og Mellom-Amerika inkludert Karibia.
Musicians' Village

Musicians' Village, i New Orleans, Louisiana, USA, er et boligområde bygget rundt et musikksenter, Ellis Marsalis Center for Music, hvor musikere kan undervise og opptre. Musiker og skuespiller Harry Connick jr. og saksofonist Branford Marsalis tok initiativet til byggingen sammen med den frivillige organisasjonen Habitat for Humanity. Boligene blir bygget for musikere som mistet hjemmet sitt under orkanen Katrina i 2005.
Området er det største og mest profilerte gjenoppbyggingsprosjektet som kom i gang i månedene etter ødeleggelsene av orkanen Katrina, og det har også det største budsjettet.
Penger til prosjektet kommer fra sponsorer og donasjoner. Byggingen blir gjennomført av et stort antall frivillige.
Kronprins Haakon besøkte Musicians' Village den 15. oktober 2006, og ble underholdt av jazzmusikk fremført av en av de nye huseierne.
Delia Smith

Kokk, forfatter og TV-personlighet

Etter at Delia Smith var ferdig på skolen i Woking i Surrey, fikk hun sin første jobb som frisørlærling. Senere jobbet hun som butikkmedarbeider og i et reisebyrå, og i en alder av 21 begynte hun som oppvaskhjelp på en liten restaurant i Paddington kalt The Singing Chef. Hun ble forfremmet til servitør, og senere kokkens assistent. På den tiden begynte hun å lese engelske kokebøker i lesesalen på British Museum. 
Delia Smith fikk i 1969 tilbud om å skrive matspalten for det nye magasinet til den britiske avisen Daily Mirror. Tre år etter begynte hun å skrive i Evening Standard, og hun skrev senere for 
BBC-magasinet Radio Times. 
Det første matlagingsfjernsynsprogrammet Smith hadde var Family Fare som gikk mellom 1973–1975. 
Smith hadde en idé som hun la frem til BBC Further Education om et kokkekurs på fjernsyn. Målet hennes var å lære seere hvordan man lager mat. Å vise dem det grunnleggende og dekke alle de vanlige teknikkene. Ledsagende bøker skulle ikke bare vise hvordan, men hvorfor, ting skjer. Dette førte henne til sine tre Cookery Course-bøkene.
I 1995 ble hun utnevnt til offiser i ordenen Order of the British Empire. Hun ble i 2009 forfremmet til kommandør i samme orden. 
Fjernsynsseriene hennes Delia's How to Cook (1998) skal ha ført til en 10% økning i eggsalget i Storbritannia, og matvarene hun brukte (slik som hermetisert finhakket kjøtt og løk som hun brukte i 2008-seriene), eller kjøkkenutstyr (slik som en stekepanne), kunne forårsake utsolgt vare over natten. Dette fenomenet – Delia-effekten – var senest sett i 2008 etter at hennes nyeste bok How to Cheat at Cooking ble sluppet. Siden hun er så kjent i Storbritannia, har bare fornavnet vært nok til å identifisere denne offentlig, og Delia-effekten har blitt et uttrykk på hvordan et produkt som solgte dårlig plutselig selger bra etter en anbefaling fra kjente personer. 
I 2003 annonserte Smith sin avgang fra fjernsyn. Likevel kom hun tilbake i et seksdelt matprogram som gikk på våren 2008. Den ledsagende boken, en oppdatering av den tidligere bestselgeren How to Cheat on Cooking fra 1971, ble umiddelbart en suksess. Kjøkkenartikler som har tjent på Delia-effekten er blant annet Kenwood mini-chopper, Martelli pasta og Aunt Bessie's mashed potato.
Smith ble i 2017 utnevnt til medlem av Order of the Companions of Honour.

Religion

Delia Smith er også kjent for sine åndelige bøker. Hun har en svært variert kirkebakgrunn. Smith ble døpt i den engelske kirke, gikk på en metodistisk søndagsskole, var med i den kongregasjonalistiske speideren og senere i en ungdomsgruppe for den engelske kirken. I en alder at 22 år konverterte hun til den romersk-katolske kirken. De to første korte religiøse bøkene hun skrev, A Feast for Lent (En høytid for faste, 1983) og A Feast for Advent (En høytid for advent, 1983), er lesning og refleksjoner om disse høytidene. I 1988 tok Smith på seg en mye større utfordring fra hun skrev en stor bok om bønn – A Journey into God (En reise mot Gud).
Jens Andreas Friis

Bakgrunn

Jens Andreas Friis var sønn av den lutherske presten Søren Hjelm Friis (1781-1856) og hans hustru Charlotte Lovise Cammermeyer (1789-1869). Han var bror til Jakob Pavels Friis og presten og politikeren Nicolai Friis. 
Jens Andreas Friis tok eksamen ved Møllers institutt i Christiania i 1840 og ble cand.theol. i  1844.

Karriere

Årene 1847-49 forsket han på samisk og finsk. Høsten 1849 fikk han stipend til å dra til Kajana i Finland hvor han fortsatte å studere under Elias Lönnrot, grunnleggeren av de finske folklorestudier. Friis bodde en tid i Finnmark og underviste prester der.
Friis ble lektor i lappiske språk ved universitetet i Kristiania i 1863 og professor i "lappisk og kvensk" 1866 med særlig plikt til å drive oversettelsesarbeid. Han utga mange svært grundige arbeider om samiske språk og mytologi, og folkelivs- og reiseskildringene hans ble svært populære. 
Hans mest kjente skjønnlitterære verk kom ut under navnet Fra Finnmarken. Skildringer, i 1881. Senere kom boken i flere nye opplag, under navnet Lajla. Romanen ble filmet tre ganger. 
Det langsiktige resultatet av Friis' arbeid var hans praktiske språkarbeid. Friis-rettskrivningen for nordsamisk ble brukt i den nordsamiske bibelen og i tidsskriftet Nuorttanaste, og er i bruk i religiøs sammenheng den dag i dag, tross i at det har kommet tre ulike rettskrivninger etter Friis'. 
Friis' ordbok var viktig da den kom, men har senere kommet i skyggen av Konrad Nielsens store ordbok.

Friis' etnografiske kart

Friis utga tre tematiske kartserier over Norge nord for Ofotfjorden der etnisiteten og bo-standarden i alle husstandene ble plottet inn med symboler. Friis benyttet begrepene Sprog og Nationalitet, siden begrepet etnisitet først ble tatt i bruk i etterkrigstiden. Med et lett overblikk på kartene kunne en se i hvilke områder befolkningen var henholdsvis samiske, kvenske eller etnisk norske. Det ble også markert om befolkningen bodde i "jordhytte" (det vil si gamme) eller tømrede hus. Dessuten ble symbolene ytterligere finfordelt i henhold til hvorvidt et eller flere av medlemmene i husstanden også behersket andre språk. 
Friis sine kart fra 1861 og 1888/1890 er derfor av de mest detaljerte kulturhistoriske kilder til etnisk sammensetning, språkkunnskaper og boforhold i Nord-Norge før assimilasjons- og fornorskningspolitikken satte inn for alvor i tiårene etter at kartene ble laget. Ettersom informasjonen på kartene er basert på språkkriteriner ut fra faktisk språkbruk i husholdene, utfyller de folketellingene fra 1865, 1875, 1891 og 1900.
Arrhenius' ligning

Arrhenius ligningen er en formel for temperaturavhengigheten av reaksjonsrate. Ligningen ble foreslått av Svante Arrhenius i 1889, basert på arbeidet til den nederlandske kjemikeren Jacobus Henricus van 't Hoff, som hadde bemerket i 1884 at Van 't Hoffs ligning for temperaturavhengighet av likevektskonstanten antyder en slik formel for raten på både framover og bakover reaksjoner. Denne ligningen er viktig for å bestemme hastigheten til kjemiske reaksjoner og for beregning av energi for aktivering. Arrhenius ga en fysisk begrunnelse og tolkning for formelen. Foreløpig er det best å se på den som et empirisk forhold. Den kan brukes til å modellere temperatur variasjon av diffusjonkoeffisienter, populasjon av krystallvakanter, «creep rates» og mange andre termisk-induserte prosesser/reaksjoner. Eyring-ligningen, utviklet i 1935, uttrykker også forholdet mellom rate og energi.
En generalisering som er støttet av Arrhenius-ligningen er at for mange vanlige kjemiske reaksjoner ved romtemperatur, dobles reaksjonshastigheten for hver temperaturøkning på 10 grader Celsius.
The Trinity

The Trinity er det tredje albumet fra dancehall-artisten Sean Paul. Albumet solgte 4,3 millioner på verdensbasis.
Friidrett under Asialekene 1962

Friidrett under Asialekene 1962 ble arrangert i Jakarta på Indonesia i 1962. Det var 32 øvelser, 22 for menn og ti for damer. Japan ble beste nasjon med atten gullmedaljer foran India med fem.
Den grønne sykkelen

Den grønne sykkelen (originaltittel: Wadjda) er en saudiarabisk-tysk film fra 2012 av Haifaa al-Mansour.
Pakistan Norwegian Welfare Organisation

Pakistan Norwegian Welfare Organisation var den første norsk-pakistanske foreningen i Norge.

Formål

Foreningen jobbet for å «sikre legale, sosioøkonomiske og religiøse rettigheter og gi praktisk hjelp til å løse problemer».

Historie

Pakistan Norwegian Welfare Organisation ble dannet i 1971 av Muhamad Riaz Butt. Stortingets 4. visepresident, Akhtar Chaudhry, og en av 14. august-komiteens grunnleggere, Muhammad Anwar Soofi er tidligere medlemmer. Foreningen har også drevet med kulturutveksling, og har blant annet arrangert utstillinger med kunstneren Aslam Kamal, og møter med forfatteren Mukhtar Masood.
Oideterus

Utseende

Nokså små til middelsstore (8-20 millimeter), matte, brungule til svarte trebukker. Det er stor forskjell mellom kjønnene - hannene er mindre, har forkortede dekkvinger og antennenes ytre ledd er kamformede, hunnene er større og bredere, dekkvingene av normal lengde, antennenes ytre ledd er sagtakkede. Antennenes form, med en smal indre del og en sagtakket eller kamformet ytre del, er karakteristisk.

Utbredelse

Slekten lever i det nordøstlige Sør-Amerika og i det sørlige Mellom-Amerika.
Atybe

Utseende

Middelsstore, sylindriske, kamuflasjefargede trebukker. De er farget i brunsvart, brunt, oker og hvitt. Antennene er tynne og omtrent så lange som kroppen. Pronotum er tønneformet uten tenner på sidene. Dekkvingene er parallellsidige, i den bakre delen med felter av oppstående hår som gir artene et litt rufsete utseende og bidrar til kamuflasjen.

Levevis

Disse billene har larver som lever i død ved.

Utbredelse

Slekten er kjent fra Malawi og Madagaskar.
Gulbrunt engfly

Utseende

Et middelsstort (vingespenn 41 – 45 mm), kraftig, lyst gulbrunt nattfly. Den kan kjennes fra beslektede arter på forvingenes varmt gulbrune farge, ofte med et litt rødlig skjær. Forvingen er gulbrun med få tydelige tegninger. Nyre- og ringmerker er utydelige. Litt bak midten er det en liten, brun, vinklet strek (tappmerket). Vingens tverrlinjer (mellomlinjer og bølgelinje) er lyse og tannete, men ofte nesten usynlige. Ytterkanten har to store, brune, trekantede flekker. Bakvingen er gulgrå.

Levevis

Gulbrunt engfly finnes på tørre, åpne steder som tørrbakker og tørre strandenger. Larvene utvikler seg fra september til mai på røttene av ulike grasarter (Poaceae). De voksne sommerfuglene flyr om natten i juni – juli.

Utbredelse

Arten er utbredt i Europa østover til det sørvestlige Russland, og i Lilleasia. I Norge er den relativt vanlig på Østlandet nord til Vågå og på Sørlandet, den finnes dessuten i Lærdal i indre Sogn.
Bonded Parallels

Handling

Filmen forteller om forbudt kjærlighet og dens følger. Den tar for seg to historier som utspiller seg i to ulike samfunn i to ulike tidsepoker. De to historiene krysser hverandre: En mor dør mens hun føder en datter, og når datteren blir voksen opplever hun en kjærlighetshistorie som likner den som én gang resulterte i at hun selv ble født.
Hanna, som bor i ei mindre bygd i Nord-Norge under den andre verdenskrig, skjuler den sovjet-armenske soldaten Arakel i hjemmet sitt. Dette fører til et kjærlighetsforhold. Hanna nedtegner sine følelser i ei dagbok.
I Jerevan i Den armenske sosialistiske sovjetrepublikken i 1988 lever den ugifte og meget uavhengige matematikklæreren Laura et stille og isolert liv. Det later til at ingenting kan endre hennes strengt ordnede daglige rutiner til hun én dag mottar morens dagbok. Når Laura får vite om foreldrenes historie for første gang, begynner hun å oppleve en parallell historie om forbudt kjærlighet i sitt eget liv. Laura forelsker seg i en student.
Carl Geelmuyden

Carl Victor Emanuel Geelmuyden (født 19. mai 1859 i Halden, død 7. juli 1942) var en norsk skolemann og politiker for Venstre.
Geelmuyden var medlem av Bergen bystyre fra 1899, stortingsrepresentant for Bergen i periodene 1901-1903 og 1916-1918, og ordfører i Bergen i periodene 1907-1910 og 1914-1916.
Han var elev ved Bergen katedralskole til 1876, ble adjunkt i 1885 og var lærer i Hamar fra 1886, adjunkt i Tromsø fra 1892-1893, overlærer ved folkeskolen i Bergen fra 1893-1908, rektor ved Tanks skole fra 1908 og formann i Bergen skolestyre fra 1911. Han var med på å skrive flere bøker om Bergens historie.
Carl Geelmuyden var sønn av lærer og stortingsmann Ivar Geelmuyden, som også var ordfører i Bergen.
Carpathian Forest

Carpathian Forest er et norsk black metal-band stiftet 1990 av Roger Nattefrost og Nordavind.
Grunnkretser i Utsira kommune

Grunnkretser i Utsira kommune er delområder og grunnkretser som seksjonerer Utsira kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Kraftvarmeverk

Kraftvarmeverk er et teknisk anlegg som produserer kraftvarme, altså elektrisitet og fjernvarme. Kraftvarme bygger på at det finnes fjernvarmenett som kan ta imot den varmen som blir til overs ved produksjon av elektrisitet. På engelsk kalles dette derfor Combined Heat and Power (CHP). Prosessen med gjenvinning av varmen kalles kogenerasjon (cogeneration). Et gasskraftverk med slik gjenvinning nytter kogenerasjons-turbin eller Combined-cycle Gas Turbin (CCGT).
Ettersom kraftvarme går ut på å selge varme til kunder kan den regnes som produsert energi. Dette gjør at virkningsgraden til anlegget øker fra ca. 30–40 % til rundt 90 %. Vanligvis planlegges driften av kraftvarmeverk i dag etter fjernvarmenettets varmebehov. Men de fleste anlegg kan gå over til ren el-produksjon og kobler da en kuldekondensator til dampsyklusen som kjøler den ned med sjøvann. 
Kraftvarmeverk drives hovedsakelig av kull og olje, men i de senere årene har mange anlegg begynt å konvertere til fornybar energi som torv og biobrensel.
Et kraftvarmeverk er en type varmekraftverk som utnytter spillvarmen. Et tradisjonelt varmekraftverk produserer elektrisk strøm, mens om lag 60% av brenselsenergien går tapt som unyttig spillvarme. I kraftvarmeverk får kjølevannet en høyere temperatur. Det medfører at det blir et lavere utbytte av elektrisitet, men det gir samtidig en høyere utnyttelse av den totale energien, opp mot 90 %.
Norge har ett kraftvarmeverk drevet på kull, Longyear Energiverk i Longyearbyen på Svalbard.
Tønsåsen batteri

Tønsåsen batteri var et batteri som ble anlagt i årene 1899 - 1902 på Tønsåsen i Stjørdal noe øst for Værnes flyplass. Bakgrunnen for opprettelsen av batteriet var den økte spenningen i forholdet med Sverige opp mot unionsoppløsningen i 1905. Som eneste stilling nordenfjells ble batteriet bygget som en forberedt stilling for Posisjonsartilleriet. Batteriets hovedretning er mot øst og er ment å hindre fremrykning nedover Stjørdalen.
Niels Tønder Lund

Biografi

Han var sønn av residerende kapellan Lauritz Lund (1717–1765) og Ellen Margrethe født Tønder (1725–1787). 14 år gammel reiste han til København for å studere, hvoretter han i 1768 avla teologisk embetseskamen og reiste tilbake til Norge. Her traff han generalmajor Frantz Vilhelm Sehested og ble i 1772 huslærer for sønnen hans Ove Ramel Sehested. Sammen fulgte de to forelesninger ved Sorø Akademi og Kiels Universitet i årene 1772–1776, hvoretter de foretok en lengre utenlandsreise til England. 
I 1778 ble Lund ansatt som fullmektig i vestindisk-guineiske renteskriverkontor, hvorfra han ble forflyttet til det fynsk-jyske tollkontor og senere det sjællandske tollkontor. I årene 1787–1791 var han sjef for tollkammerkanselliet og deputert samme sted fra 1805. I 1794 var han i et par måneder konstituert som politimester i København. 
Den 24. mai 1797 ble han i Sankt Nikolaj Kirke gift med Georgine Catharine Bluhme (1774–1819), datter av generalvejmester Nicolai Frederik Krohg og enke etter tollkasserer Johannes Bartholomæus Bluhme.
I slutten av 1808 ble han beordret til å inntre som medlem av den interimistiske regjeringskommisjonen i Christiania. Natten til den 12. januar 1809 seilte han i dårlig vær fra Løkken i Nordjylland, men skipet forliste utenfor Arendal og alle omkom. 
Lund er forfatter til en rekke mindre tidsskriftsartikler særlig om naturhistoriske og nasjonaløkonomiske emner. Han etterlot en verdifull samling av insekter som han hadde erhvervet sammen med vennen Ove Ramel Sehested, og som senere kom til å danne grunnlaget for Zoologisk Museum i København.
Hôpital Sainte-Périne - Rossini - Chardon-Lagache

Hôpital Saint-Périne, egentlig  Hôpital Sainte-Périne - Rossini - Chardon-Lagache, er en sykehusbygning i Paris, Frankrike. 
Det er en del av Assistance publique - Hôpitaux de Paris og et undervisningssykehus i Universitetet i Versailles. Det er spesialisert i geriatri.
Det ble opprettet i 1807.
Discopus

Utseende

Middelsstore, brun- eller gråaktige trebukker, forholdsvis tettbygde med kraftige bein, noe kontrastrikt tegnede. Antennene er noe lengre enn kroppen, det tredje leddet er kraftig og kledt med oppstående, mørke hår. Pronotum er nærmest sekskantet med en kraftig pigg midt på siden. Dekkvingene har en skarp lengderibbe langs sømmen. Hannen har utvidete forføtter.

Levevis

Larvene lever i død ved.

Utbredelse

Slekten er utbredt i Colombia, Ecuador, Peru og Brasil.